runetrust/blame-folketinget-dk huggingface dataset:
Peter Skaarup (DF), 2009-05-07:
Så hvis det er gennemtænkt, hvis det er gennemført, og man ikke åbner grænserne, som vi f.eks. har gjort i Danmark, for omverdenen uden at kontrollere, hvem der kommer ind, kan det have en effekt, og det synes jeg Enhedslisten skulle gå mere positivt ind i.
Jesper Langballe (DF), 2004-02-17:
Der vil jeg så gerne spørge hr. Aage Frandsen: Er hr. Aage Frandsen ude af stand til at forstå eller fantasere sig til, at det, at vi har et statsoverhoved, som ikke blander sig i den praktiske politik, har en dyb, dyb betydning for det politiske arbejde?
Ole Glahn (RV), 2005-11-01:
Og her er vi i Folketinget en aktør, for vi har fastsat regler i den kommunale styrelseslov om, at f.eks. udvalgsmøder skal være lukkede; det er kun særlige, der kan få adgang til det i særlige tilfælde, og de særlige er embedsmænd i kommunen, og så kan det være, hvis det er økonomiudvalget, vi taler om, andre kommunalpolitikere, der i særlige tilfælde kan være med til økonomiudvalgsmøder.
Ellen Trane Nørby (V), 2014-02-20:
Hvis Socialdemokraterne er af den opfattelse, at det tyske mindretal kommer med forkerte beregninger, fremlægger forkerte ting over for Folketingets partier, så synes jeg sådan set, det er en beskyldning, som man skal tage direkte med mindretallet, i stedet for at prøve at slå plat på et forslag, hvor jeg egentlig synes at debatten i dag har givet anledning til, at vi forhåbentlig kan komme tilbage i en gammel gænge, hvor vi finder løsninger i fællesskab.
Mogens Lykketoft (S), 2000-09-07:
Jeg synes også, det er dybt, dybt beklageligt, at vi ikke har fået det løft, vi er gået efter på det område, og jeg synes, vi i forhandlingerne om finansloven skal gøre os umage for at se, hvor vi kan reparere håndtagene, så det kommer til at virke.
Per Stig Møller (KF), 2002-11-14:
Så jeg føler ikke, som hr. Keld Albrechtsen udtrykker det, at vi er gået for vidt med indrømmelser tidligere. Tværtimod var det jo altså som sagt den danske regering, som forhindrede, at der blev givet indrømmelser, uden at der samtidig opnåedes resultater på menneskerettighedsområdet.
Frank Aaen (EL), 1999-10-29:
Realitetens verden er, at Venstre med sin støtte til det her forslag er med til at sikre højere huslejer i kollegier i Danmark, dvs. tage penge fra de studerende, og samtidig har man indgået et forlig om uddannelsesstøtten, som gør, at hver eneste gang vi andre foreslår, uddannelsesstøtten skal sættes i vejret, at de studerende skal have mere at leve for, så bliver det blokeret, fordi Venstre er forligspart og siger nej.
Kristian Thulesen Dahl (DF), 2003-05-23:
Men jeg vil bare sige både til hr. Villy Søvndal og også andre i forhold til hele diskussionen, at det, vi angriber i dag, er den her tanke om, at hvis ikke man fortsætter en bestemt vækst i nogle udgifter, så er der pr. definition tale om nedskæring, og at det, at man anfægter et eller andet bestemt tal for noget vækst, skulle gøre, at man nødvendigvis leverer en dårligere service.
Ole Sohn (SF), 2003-10-22:
Den ene er, at jeg meget stærkt vil appellere til, at vi under udvalgsarbejdet ser på dvd-vederlaget, sådan at vi omdanner det til en kapacitetsordning i lighed med Sverige, sådan at vi i hvert fald ikke undergraver kompensationen bevidst og med åbne øje i tiden, der kommer.
Frederik Vad (S), 2024-01-30:
Min egen kæreste skulle faktisk have læst tysk på universitetet, men blev vikar på en folkeskole og ændrede så planer, og nu er hun skolelærer i tysk, altså netop fordi hun fik den der praksisoplevelse, som fik hende til fuldstændig at ændre syn på, hvad der skulle ske.
Anne Sophie Callesen (RV), 2020-01-29:
Det, der til gengæld ligger i forslaget, er jo et spørgsmål om, hvem det er, Dansk Folkeparti vil føre familiepolitik for, og hvem det er, som Dansk Folkeparti mener er bedre end pædagogerne til at passe børnene, for vi må forstå, at det ikke er godt for børn at være sammen med pædagoger, eller at det i hvert fald er bedre at være sammen med forældrene.
Frank Aaen (EL), 2006-11-08:
For hvis regeringen meddeler sig om, hvad den har af overvejelser om en ny strategi – nu snakker jeg ikke om detaljer og operationelle planer, men hovedlinjerne i en ny strategi; det er jo dem, der er til drøftelse – skal man så ikke i det mindste inddrage Det Udenrigspolitiske Nævn i, hvilke overvejelser der er i gang?
Dennis Flydtkjær (DF), 2013-11-01:
Lad mig nævne et eksempel fra andelsboligområdet, hvor man bevidst har vurderet for højt, og det er altså i strid med loven, og så hjælper det ikke noget, at man sætter SKATs egen advokat til at undersøge det, når man meget bevidst får ham til ikke at undersøge den ene del, som man faktisk ikke er i tvivl om er ulovlig, og så ellers bruger det som grundlag til at frikende sig selv.
Margrete Auken (SF), 2001-01-31:
Jeg tror, at han skulle prøve at gå hen og kigge de tal efter, for det er jo sådan, at forlig, vi lavede i fjor, mestendels bestod - - og nu vil jeg godt bede statsministeren høre efter - af gamle regninger. Der havde været en omfattende forsømmelse af vedligehold af skinnenettet.
Gitte Lillelund Bech (V), 2011-05-25:
Hvis vi så taler om, hvad der skal tales om i en valgkamp, må jeg bare sige til hr. John Dyrby Paulsen: Det er lidt svært at finde ud af, hvor Socialdemokraterne står henne, i forhold til hvad det er for et forsvar, vi skal have efter 2014.
Ane Halsboe-Jørgensen (S), 2021-03-24:
Endelig har vi jo rammeaftalen om genåbning af Danmark, som regeringen indgik med størstedelen af Folketingets partier, inklusive spørgerens, i mandags, som sender et klart signal om, at det er væsentligt, at der fortsat er adgang til fysisk fremmøde for forskere og ph.d.-studerende, der har behov for adgang til f.eks. laboratorier som en del af deres forskning.
Morten Bødskov (S), 2013-04-11:
Hr. Nikolaj Villumsen kan med fordel besøge Folketingets hjemmeside og se de udsendelser, der ligger her om de to samråd, som jeg har deltaget i, om lige nøjagtig det her spørgsmål, og jeg mener sådan set ikke, at det kan siges klarere.
Lene Espersen (KF), 2007-05-29:
Der kan man faktisk lave en ubetinget frakendelse allerede i førstegangstilfælde, men i de tilfælde, hvor det er kliprelaterede forbrydelser, lægger et flertal altså desværre op til nu, at når man har været betinget frakendt og har fået three strikes, tre slag, så er konsekvensen den samme, uanset om man begår en meget alvorlig forbrydelse eller en mindre kliprelateret overtrædelse: Man kan ikke mere være chauffør og køre med dyretransporter eller drive en virksomhed.
Ole Sohn (SF), 1999-12-07:
Jeg kan simpelt hen ikke forstå, at Venstre ikke kan forstå det, men det kan der måske skrives bøger om. Hvis Venstre interesserede sig så meget for at forpligte de private arbejdsgivere, forstår jeg ikke, hvorfor Venstre ikke for længst har taget fat i forligskredsen omkring arbejdsmarkedsreformen og sagt: Der er foregået et forligsbrud, de private arbejdsgivere har ikke levet op til forpligtelsen om at skaffe 10.000 jobtræningspladser.
Rasmus Prehn (S), 2005-12-14:
Af et svar fra socialministeren til Boligudvalget fremgår det klart og tydeligt, at når man kigger på indkomstfordelingen i forhold til, hvor folk bor henne, så er det de 70 pct. rigeste, der bor i private boliger, mens de 70 pct. fattigste bor i den almene sektor. Set i det lys vil jeg gerne høre, hvordan Dansk Folkeparti forsvarer, at man sammen med regeringen pålægger lejerne en særskat, idet der tages et milliardbeløb fra Landsbyggefonden til aflastning af statens finanser.
Morten Østergaard (RV), 2009-03-24:
Derfor må vi jo sige fra Det Radikale Venstres side, at vi håber, at man kigger grundigt på høringssvarene, at man lytter til, hvordan der bredt i Folketinget er et ønske om at tage ansvaret for den krisesituation, vi står i, men også et ønske om at gøre det på en måde, så det peger fremad, f.eks. ved at lægge sig fast på, at det hele skal bruges til energirenoveringer, og at også reaktionerne ude i omverdenen og ikke mindst statsministerens erklæring om og ønske om at have grønne vækstpakker vil føre til, at regeringen overvejer at lave nogle ændringer i sit forslag.
Torsten Schack Pedersen (V), 2020-04-22:
Mener ministeren, at det er rimeligt og hensigtsmæssigt, at sunde og velfungerende virksomheder, som i 2019 har haft underskud, nu risikerer at få reduceret deres kompensation for faste udgifter som følge af regeringens justering af bekendtgørelsen den 8. april?
Carsten Kissmeyer (V), 2021-02-25:
Nu er det jo sådan, at vi har arbejdet med det her i et ganske pænt stykke tid, det blev fremsat i november, og siden har der været noget med corona og sådan nogle ting, som gør, at vi først behandler det i dag, men essensen er jo, at vi netop også kiggede på ekspropriationstingene dengang, og at kommissionen kom med deres betænkning.
Mette Frederiksen (S), 2013-05-30:
Jeg tror, at Enhedslisten en gang imellem i sin interne europæiske diskussion, hvis der er et indre europæisk liv hos Enhedslisten, undervurderer den positive effekt, det har for danske lønmodtagere, at der er et indre marked, for det er det, der understøtter, at vi har de virksomheder, vi har, i Danmark.
Christine Antorini (S), 2009-05-05:
Dermed også sagt, at jeg jo har en grum mistanke om, at når Venstre så ihærdigt afviser, at der skal være et loft over antallet af elever på de gymnasiale uddannelser, er det, fordi man i virkeligheden godt ved, at det er den måde, som gymnasierne sparer penge på.
Elsebeth Gerner Nielsen (RV), 2004-02-25:
Men det, vi gør med det forslag, er at gå et skridt videre og sige, at vi altså har en interesse i, at familiesammenførte kan tale dansk, ikke mindst af hensyn til børnene og af hensyn til deres egne rettigheder, sådan at de kommer ud og får et netværk.
Carl Valentin (SF), 2020-06-02:
Handling taler jo som bekendt mere end ord, og Venstres primære bidrag til nærområderne har været den krig, der destabiliserede mange af de regioner, vi taler om, når vi snakker om flygtningestrømmen, samt at hive penge hjem fra bistand til de såkaldte nærområder og i stedet bruge dem på flygtningemodtagelse i Danmark.
Magnus Heunicke (S), 2020-05-20:
Det vil sige, at personer, som leverer varer og serviceydelser, herunder også håndværkere, som man spørger til her, selvfølgelig bør iagttage de normale retningslinjer for besøg på plejecentre vedrørende afstand og hygiejne osv., men de er altså ikke omfattet af besøgsrestriktionerne.
Peter Skaarup (DF), 2001-03-22:
Det håber vi i hvert fald bliver tilfældet, og skulle Venstre og De Konservative efter fintællingen glemme at få forslaget genfremsat, når de eventuelt sidder i regering, vil vi være dem, der minder en borgerlig regering om, at her har vi noget, der skal igennem på et tidspunkt.
Mette Frederiksen (S), 2020-12-08:
Det her er en af de absolut sværeste balancegange, vi overhovedet går, for vi, alle os, der er her i lokalet, ved godt, at lempes der for meget på reglerne omkring vores ældre på plejecentrene, risikerer vi, at smitten løber løbsk, og det er lige præcis der, hvor nogle af de allerallermest sårbare er.
Karen Ellemann (V), 2011-03-22:
Nu er der tale om et samlet lovforslag, derfor er det en samlet pakke, og jeg konstaterer, at man kan lide nogle af elementerne i pakken fra oppositionen side, og så håber jeg selvfølgelig også, at udvalgsbehandlingen vil kunne belyse de spørgsmål, man har, sådan så man alt andet lige vil kunne vælge at støtte den samlede pakke.
Jørn Dohrmann (DF), 2004-02-26:
Allerede i dag kan man få lov til at etablere skovbørnehaver og spejderhytter uden de her betingelser, som hr. Keld Albrechtsen nu gerne vil have oven i loven her. Vi har jo tillid til, at man fra kommunens side indfører de ting - hvis hr. Keld Albrechtsen vil høre efter - som man i den kommune gerne vil have af restriktioner.
Henrik Dam Kristensen (S), 2010-04-19:
Det er en mærkelig demokratisk holdning at sige: Her er vi nogle, der er blevet enige om noget, og de, som ikke stemmer for det, har ikke forstået noget som helst af det, og de vil i øvrigt noget helt andet – i stedet for at forholde sig til, hvad det er, der præcis er blevet sagt fra talerstolen her, nemlig at jo, der er gode elementer i det, men der er bestemt også en masse elementer, som ikke har fairness i sig.
Keld Albrechtsen (EL), 2002-04-30:
For det er jo rigtigt nok, som fru Margrete Auken siger, at hvis man forbyder halekuperingen, så er man nødt til at have nogle helt andre forhold i produktionen, således at dyrene ikke bider hinanden, og det vil kræve betydelige ændringer, men det vil da også sætte en vældig masse beskæftigelse i gang. Det at opbygge en landbrugsproduktion, f.eks. med fritgående svin, kræver sandelig en stor indsats, også arbejdskraftsmæssigt, og det vil gøre, at dansk landbrug vil kunne beskæftige langt flere mennesker, end det er tilfældet i dag.
Torsten Schack Pedersen (V), 2011-05-03:
Men særlig for business angels og en række andre investorer har muligheden for, at deres aktieinvestering kunne skifte status fra datterselskabsaktie til porteføljeaktie, vakt bekymring, og det har jo på ingen måde været vores intention at gøre det vanskeligere at tiltrække kapital til iværksættere og vækstvirksomheder, snarere tværtimod.
Ole Hækkerup (S), 2012-01-17:
Og jeg tror i virkeligheden, at langt, langt de fleste – nu skal jeg passe på med at tage nogen til indtægt for noget – vil have det, ligesom ordføreren og jeg har det, altså at der er brug for at få fulgt op på noget af det her, fordi vi kan se, at der ude i virkelighedens verden er nogle ting, vi ikke finder rimelige, sådan som de er.
Per Clausen (EL), 2006-03-30:
I virkeligheden tror jeg, at det er en af de vigtigste ting, man kan gøre med hensyn til at skabe bedre muligheder for, at unge og folk, der først sent kommer til at tjene mange penge og får mulighed for at købe deres egen bolig, skal kunne komme ind på boligmarkedet, nemlig at man gennemfører nogle tiltag, der faktisk fører til, at den eksplosive stigning, vi har set i huspriserne i de senere år, stoppes.
Mette Reissmann (S), 2017-05-02:
Jamen jeg vil gerne anfægte den præmis, som hr. Jacob Mark og SF har lagt ind i beslutningsforslaget, for der er jo simpelt hen ikke nogen viden om eller noget evidens for, at vi her har en situation, hvor de studerende målt op imod for 10, for 20, for 30 år siden var mere stressede, end de er i dag.
Helle Thorning-Schmidt (S), 2005-04-19:
Nu spørger hr. Jørgen Arbo-Bæhr, hvad det så er med servicedirektivet, og der vil jeg bare sige, at det gode ved sådan et servicedirektiv jo netop er, at vi får mulighed for parlamentarisk at bremse det, som det rent faktisk også er sket.
Simon Emil Ammitzbøll (LA), 2016-06-02:
noget andet er, hvis vi sammen kunne sørge for at gøre de to ting, vi var enige om, nemlig et midlertidigt stop for spontane asylansøgere og mere massiv økonomisk hjælp til nærområderne, og så forstod jeg faktisk på hr. Kristian Thulesen Dahl, at Dansk Folkeparti ikke var helt afvisende over for at diskutere vores tredje element, der handler om at tage lidt flere FN-kvoteflygtninge.
Jann Sjursen (KRF), 2000-11-23:
Men det er et udtryk fra Kristeligt Folkepartis side for, at asylansøgere sådan set får tildelt en midlertidig arbejdstilladelse, også forholdsvis hurtigt, således at de, der rent faktisk kan finde et arbejde i det danske samfund, også kan bruge sig selv, og at vi fra samfundets side kan gøre brug af dem, hvis de rent faktisk har nogle kvalifikationer, som vi kan gøre brug af.
Lisbeth Bech Poulsen (SF), 2016-01-21:
Nej, vil jeg sige til fru Trine Bramsen, jeg skal ikke bestemme, hvad Socialdemokraterne ønsker at stemme, men når vi igen og igen hører, at der er stor opbakning til de forskellige punkter, men at man afventer regeringens undersøgelse, så får jeg bare lyst til at sige, at det er Folketinget, der – hvis der er et flertal – skal beslutte, hvad regeringen skal arbejde videre med.
Martin Henriksen (DF), 2009-12-04:
Vi mener i Dansk Folkeparti – og det kunne være rart at høre, hvad Socialdemokraternes principielle holdning er til det – at hvis man begynder at blande SFO-delen, dvs. fritidsaktiviteter, sammen med folkeskoleaktiviteter og dermed lægger beslag på en større del af dagen, end man ellers ville gøre med den obligatoriske skolegang eller undervisningspligt, så går man ind og lægger beslag på familiernes ret til selv at disponere over deres egen tid.
Thomas Adelskov (S), 2002-04-12:
Der er jo ingen fornuft i, at nye borgere i dette land skal gå ledige rundt eller være i en beskæftigelse, der er langt under deres kvalifikationsniveau, samtidig med at vi alle mulig andre steder og i alle mulige andre sammenhænge i stor stil efterspørger netop de kvalifikationer, de besidder, både i det private og i det offentlige.
Kristian Hegaard (RV), 2020-10-22:
Og i den forbindelse kunne jeg godt tænke mig at høre ministeren, om ministeren mener, at det er et grundlæggende godt retsprincip at tillade politiet at indhente oplysninger, som kun opbevares hos teleselskaberne, fordi de er forpligtet til det ifølge lovgivning om logning og den slags, hvor der jo på den måde uden retskendelse ikke er de krav – mistankekrav, kriminalitetskrav osv. – som man normalt kender det, når man indhenter den slags oplysninger.
Else Theill Sørensen (KF), 2003-04-22:
Med hensyn til færgerne: Jamen der er jo ikke statsligt tilskud til de der færger, og jeg vil godt sige for mit eget vedkommende, uanset hvor hr. Ole Vagn Christensen og jeg er valgt, at for mig er der markant forskel på færgeforbindelsen mellem Salling og Fur, altså den, der forbinder øen Fur med fastlandet, og så de to færgeforbindelser mellem Mors og Thy, altså henholdsvis Nees Sund- og Feggesund-færgerne.
Pernille Rosenkrantz-Theil (S), 2017-05-10:
Det er jo ikke sådan, at man ikke kan vende tilbage til det bosted, man har været på før, for det kan man godt, man kan godt få plads der igen, men vi har bl.a. fra nogle af de organisationer, der har været med inde over processen, herunder Dansk Socialrådgiverforening, fået anbefalet, at man lod være med at holde deres plads, altså deres hjem, samtidig med at de har en langvarig indlæggelse.
Irene Simonsen (V), 2002-11-20:
Det er da sympatisk, at man f.eks. vil forbedre forholdene for børn, når de undersøges og afhøres i forbindelse med straffesager - det skal der ikke herske tvivl om - men vi skal samtidig huske, at vi har et retssamfund, hvor den anklagede også skal have en korrekt behandling.
Jonas Dahl (SF), 2012-12-18:
Jamen det er dog alligevel interessant, at hr. Thulesen Dahl gladelig siger, at lige på sundhedsområdet og ældreområdet vil man ikke være med til nulvækst, men når det så kommer til uddannelsesområdet, kan man ikke rigtig svare på det og siger, at det kommer lidt an på, hvordan det ser ud år for år.
Rune Lund (EL), 2007-05-25:
Grunden til, at det her beslutningsforslag blev fremsat, var jo, at der kom tydelige og klare, dokumenterbare beviser for, at USA’s efterretningstjeneste, CIA, havde en lang række hemmelige fængsler rundtomkring i verden, og man havde samtidig en lang række fly, CIA-flyene, hvor man hemmeligt transporterede fanger; man kidnappede fanger hemmeligt og transporterede de her fanger til afhøring under mishandling og tortur i de her hemmelige fængsler.
Lissa Mathiasen (S), 2001-12-11:
Jeg ved, at man var i gang med et arbejde om en klagenævnsreform i Erhvervsministeriet forud for valget, og set i forhold til at vi netop nu får en frist på 2 år og så fremdeles, ved vi også, at der vil blive endnu mere tryk på i forhold til vores klagenævn og måden, hvorpå de fungerer.
Martin Henriksen (DF), 2010-02-05:
Det var jo meget karakteristisk, fordi hr. Simon Emil Ammitzbøll igen, til trods for at hr. Simon Emil Ammitzbøll har talt i telefon med den pågældende skoleleder, ikke forholdt sig til, hvad der ligger bag, hvilken præmis der ligger bag, at man afholdt mødet på den pågældende skole på den måde.
Trine Pertou Mach (EL), 2024-02-07:
Derfor er mit opfølgende spørgsmål: Er det ikke et fuldstændig vanvittigt perspektiv at stå at sige, at vi anerkender, at der ikke findes noget alternativ, men alligevel forbeholder vi os retten til at fjerne støtten fra det, der er den eneste løsning for palæstinenserne i Gaza?
May-Britt Kattrup (LA), 2019-03-12:
Det betyder, at mange undlader at deltage i sociale arrangementer, og det er jo ikke særlig hensigtsmæssigt eller rart for nogen – og da slet ikke, når man rent faktisk kunne komme til at blive behandlet uden ventetid eller efter en meget kort ventetid, hvis man bare henvendte sig til en privat, fordi kapaciteten her er til stede.
Martin Henriksen (DF), 2009-05-13:
Men jeg vil også bare gerne sige, at når så venstrefløjen kommer og siger, at det skal vi gøre i et bredt samarbejde, er det dog bemærkelsesværdigt, at venstrefløjen så ikke har gidet reagere på den henvendelse, som er blevet sendt rundt til venstrefløjen, og hvor venstrefløjen jo så havde mulighed for at tilslutte sig eller komme med kommentarer til det forslag til vedtagelse, som VOK har fremsat i dag.
Morten Bødskov (S), 2005-03-04:
Det, jeg bare har svært ved at forstå, er, at hvis man er så humanistisk, som man mener man er, så burde man tage det her forslag med kyshånd, fordi det grundlæggende er et meget humanistisk forslag gående ud på, at folk ikke bliver kastet rundt mellem forskellige medlemslande og forskellige behandlingssystemer.
Ulrik Kragh (V), 2003-12-19:
Hvis det er sådan, at man hidtil har givet 40 pct. i støtte og man nu giver 25 pct. i støtte, og at alle de offentlige kroner bliver brugt, det vil sige, at der bliver mere privat finansiering, men at alle de offentlige kroner bliver brugt, får man så mere byfornyelse for pengene, eller får man mindre byfornyelse for pengene?
Jan Petersen (S), 2001-10-04:
Jeg skal afslutningsvis på vegne af Socialdemokratiet, Venstre, Det Konservative Folkeparti, Socialistisk Folkeparti, Det Radikale Venstre, Centrum-Demokraterne, Kristeligt Folkeparti og Enhedslisten fremsætte følgende: Forslag til vedtagelse »Folketinget konstaterer, at der i de seneste årtier er blevet begået mange forfærdende terroristiske og statsterroristiske overgreb på uskyldige civile, og at der en forpligtelse for civiliserede stater til at retsforfølge de ansvarlige. Folketinget konstaterer, at skiftende danske regeringer ikke på alle punkter har implementeret internationale konventioner i dansk lovgivning. Folketinget pålægger regeringen at forberede en revision af lovreglerne om dansk straffemyndighed, således at der sikres en udvides adgang til at retsforfølge personer, der opholder sig i Danmark, for deltagelse i krigsforbrydelser, folkedrab, tortur og forbrydelser mod menneskeheden.
Kim Valentin (V), 2020-06-10:
Jeg anerkender selvfølgelig, at man altid skal tage diskussionen af det, men – og nu er det ikke forsvarsministeren, der har ansvaret for det hele – der har været nogle eksempler fra regeringens side, f.eks. opbevaring af dna uden eksplicit samtykke, det at give politiet lov til at trænge ind på privat grund uden dommerkendelse og nu også det her med at lukke hjemmesider uden dommerkendelse.
Klaus Kjær (DF), 1998-11-12:
Da hensigten med forslaget som sagt er at tilvejebringe et klart lovgrundlag for penge- og realkreditinstitutters fradrag for hensættelser svarende til, hvad der er sket i praksis, og da forslaget for ikkefinansielle selskabers vedkommende alene medfører ændringer i tidspunktet for, hvornår fradraget kan foretages, har Dansk Folkeparti ikke umiddelbart nogen indvendinger imod forslaget.
Connie Hedegaard (KF), 2005-03-31:
Jeg vil lige sige til hr. Per Clausen, at der gøres masser af miljø- og naturindsatser i Danmark, som ikke har det fjerneste at gøre med diverse internationale reguleringer, ikke mindst i øvrigt ude i de kommuner, som har fået så mange knubbede ord med på vejen her i dag fra oppositionen.